Miss Universe 1996

Ang Miss Universe 1996, ay ang ika-45 edisyon ng Miss Universe pageant, na ginanap sa Aladdin Theatre for the Performing Arts sa Las Vegas, Nevada, Estados Unidos noong 17 Mayo 1996. Ito ang kauna-unahang at katangi-tanging edisyon na ginanap sa ilalim ng ITT Corp.

Pagkatapos ng kompetisyon, kinoronahan ni Chelsi Smith ng Estados Unidos si Alicia Machado ng Beneswela bilang Miss Universe 1996. Ito ang ikaapat na tagumpay ng Beneswela sa kasaysayan ng kompetisyon. Nagtapos bilang first runner-up si Taryn Mansell ng Aruba, samantalang nagtapos bilang second runner-up si Lola Odusoga ng Pinlandiya.

Mga kandidata mula sa pitumpu't-siyam na bansa at teritoryo ang kumalahok sa kompetisyong ito. Pinangunahan ni Bob Goen ang kompetisyon, samantalang si Marla Maples ang nagsilbi bilang backstage correspondent.

 Kasaysayan 

 Lokasyon at petsa ng kompetisyon 
Dapat sanang idadaos ang edisyong ito sa Johannesburg, Timog Aprika. Gayunpaman, dahil sa kakulungan sa badyet, napagdesisyunan na lamang ng Miss Universe Inc. na idaos ang kompetisyon sa Las Vegas, Nevada, Estados Unidos. ito ang ikalawang beses na ginanap ang kompetisyon sa Las Vegas, kung saan huling itong ginanap sa lungsod noong 1991.

Noong 23 Oktubre 1996, inanunsyo ni Donald Trump na binili na niya ang Miss Universe Inc. mula sa ITT Corp., bagama't walang opisyal mula sa ITT Corp. ang kumumpirma sa anunsyong ito. Nagsimula ang mga negosasyon sa pagbili ng Miss Universe noong Mayo 1996 habang ginaganap ang Miss Universe sa Las Vegas.

 Pagpili ng mga kalahok 
Ang mga kalahok mula sa pitumpu't-siyam na bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

 Mga pagpalit 
Iniluklok ang first runner-up ng Miss Hong Kong 1995 na si Sofie Rahman upang lumahok sa edisyong ito matapos umurong si Miss Hong Kong 1995 Winnie Young dahil sa problema sa pagkamamamayan. Dapat sanang lalahok si Miss Russia 1995 Elmira Tuyusheva bilang kinatawan ng kanyang bansa sa Miss Universe. Gayunpaman, isang buwan bago ang Miss Universe, lumabag si Tuyusheva sa kanyang kontrata sa Miss Russia Organization upang ituloy ang kanyang karera bilang isang modelo at aktres. Dahil wala sa kanyang mga runner-up ang maaaring hirangin bilang kanyang kahalili dahil sa iba't-ibang mga kadahilanan, napagpasya ng mga organizer ng Miss Russia Organization na iluklok si Ilmira Shamsutdinova bilang kinatawan ng Rusya sa edisyong ito. Dating naging Miss USSR 1991 si Shamsutidnova, ngunit sa taong iyon nabuwag ang Unyong Sobyetiko na siyang dahilan kung bakit ito hindi nakasali sa Miss Universe.

 Mga pagbalik at mga pag-urong sa kompetisyon 
Bumalik sa edisyong ito ang mga bansang Gana at Libano na huling sumali noong 1993, at Arhentina, Belhika, Honduras, at Simbabwe na huling sumali noong 1994. 

Hindi sumali sina Aileen Maravilla Villanueva ng Guam, Miyuki Fujii ng Hapon, at Alice Banda ng Sambia dahil sa mga hindi isiniwalat na dahilan. Hindi sumali ang mga bansang Kapuluang Birhen ng Estados Unidos, Kenya, Mawrisyo, Niherya, Nikaragwa, at Seykelas matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

 Mga kontrobersiya pagkatapos ng kompetisyon 
Naging kontrobersyal ang panunungkulan ni Machado bilang Miss Universe. Noong Agosto 1996 napabalitaan diumano na ipapatalsik si Machado ng Miss Universe Inc. kung hindi siya magbabawas ng timbang sa loob ng dalawang linggo. Kaagad itong pinabulaanan ng mga opisyales ng Miss Universe.

Noong Enero 1997, nakakuha si Machado ng atensyon mula sa press noong napagdesisyunan ni Trump na isapubliko ang fitness training ni Machado kung saan walumpung mga tagapag-ulat ang sumabaybay sa kanyang ehersisyo. Ito ang napagdesisyunang hakbang ni Trump upang makapagbawas ng timbang si Machado. Bukod pa rito, nakatanggap si Machado ng pangungutya kay Trump. Ayon kay Trump sa isang press conference, maaaring mapatalsik si Machado sa kanyang titulo kung magpapatuloy na lumaki ang kanyang timbang. Natapos ni Machado ang kanyang panunungkulan bilang Miss Universe noong Mayo ng kaparehong taon at naipasa niya ang kanyang korona sa kanyang kahalili na si Brook Lee ng Estados Unidos.

Dalawampung taon ang nakalipas, sa panahon ng halalang pampanguluhan ng Estados Unidos noong 2016, binanggit ng presidential candidate na si Hillary Clinton sa isang debate laban kay Trump ang mga nasabi ni Trump kay Machado noong 1997 tungkol sa kanyang timbang at sa kanyang nasyonalidad, bilang halimbawa ng mapanghamak na opinyon ni Trump tungkol sa kababaihan. Pinabulaanan ni Trump ang mga binanggit ni Clinton at sinabihan si Machado bilang ang "pinakamalalang Miss Universe". Ayon kay Machado sa isang panayam, naging agresibo sa kanya si Trump sa panahon ng kanyang panunungkulan. Ayon sa kanya, dahil sa mga pangungutyang natanggap niya kay Trump, pati na rin sa atensyon na dinulot ni Trump sa press, nagkaroon ito ng masamang epekto sa kanyang kalusugan.

 Mga resulta 

 Mga pagkakalagay 
Pagkakalagay Kandidata Miss Universe 1996  Beneswela – Alicia Machado 1st runner-up  Aruba – Taryn Mansell 2nd runner-up  Pinlandiya – Lola Odusoga Top 6  Estados Unidos – Ali Landry
  Mehiko – Vanessa Guzmán
  Rusya – Ilmira Shamsutdinova Top 10  El Salvador – Milena Mayorga
  Indiya – Sandhya Chib
  Peru – Natali Sacco
  Suwesya – Annika Duckmark
Nagwagi1st runner-up2nd runner-upTop 6Top 10

 Mga iskor sa kompetisyon 
Bansa/TeritoryoInterbyuSwimsuitEvening GownKatampatanTop 6 Question Beneswela9.800 (1)9.820 (1)9.870 (1)9.830 (1)9.790 (1) Aruba9.620 (5)9.730 (2)9.650 (5)9.666 (3)9.732 (2) Pinlandiya9.550 (8)9.650 (4)9.710 (3)9.636 (5)9.715 (3) Rusya9.640 (3)9.710 (3)9.570 (10)9.640 (4)9.666 (4) Mehiko9.560 (7)9.600 (7)9.710 (3)9.623 (6)9.627 (5) Estados Unidos9.790 (2)9.600 (7)9.750 (2)9.713 (2)9.612 (6) El Salvador9.630 (4)9.560 (10)9.650 (5)9.613 (7) Indiya9.580 (6)9.610 (5)9.600 (9)9.596 (8) Peru9.540 (9)9.610 (5)9.630 (7)9.593 (9) Suwesya9.490 (10)9.570 (9)9.620 (8)9.560 (10)

 Mga espesyal na parangal 
ParangalNagwagiMiss Photogenic  Pilipinas – Aileen DamilesMiss Congeniality  Australya – Jodie McMullen

 Best National Costume 
Pagkakalagay Kandidata Nagwagi  Rusya – Ilmira Shamsutdinova 1st runner-up  Mehiko – Vanessa Guzmán 2nd runner-up  Gresya – Nina Georgala

 Kompetisyon 

 Pormat ng kompetisyon 
Tulad noong 1990, sampung mga semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang sampung mga semi-finalist, at kalaunan ay napili ang anim na pinalista. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

 Komite sa pagpili 

 Maud Adams – Suwekang aktres
 Cecilia Bolocco – Miss Universe 1987 mula sa Tsile
 Tim Chappel – Australyanong costume designer na nakapagwagi ng Oscar
 Starletta Dupois – Amerikanang aktres
 Emilio Estefan – Kubano-Amerikanong musikero
 Teri Ann Linn – Amerikanang aktres
 Jim Nantz – Amerikanong sports presenter
 Elizabeth Sung – Amerikanang aktres
 Fred Williamson – Amerikanong aktor

 Mga kandidata 
Pitumpu't-siyam na kandidata ang lumahok para sa titulo.
Bansa/TeritoryoKandidataEdadBayan AlemanyaMiriam Ruppert21Taunusstein ArhentinaVerónica Ledezma19Buenos Aires ArubaTaryn Mansell19Oranjestad AustralyaJodie McMullen22Sydney Bagong SilandiyaSarah Brady20Auckland BahamasMichelle Rae Collie20Nassau BelhikaVéronique De Kock19Amberes BelisAva Lovell20Lungsod ng Belis BeneswelaAlicia Machado19Maracay BonaireJessy Viceisza21Kralendijk BrasilMaria Joana Parizotto19Francisco Beltrão BulgaryaMaria Sinigerova20Sopiya BulibyaNatalia Cronenbold19Santa Cruz de la Sierra CuraçaoVanessa Mambi23Willemstad DinamarkaAnette Oldenborg21Copenhague EhiptoHadeel Abd El Naga19Cairo EkwadorMónica Chalá23Quito El SalvadorMilena Mayorga20San Salvador EslobakyaIveta Jankulárová18Bratislava EspanyaMaría José Suárez20Sevilla Estados UnidosAli Landry22Breaux Bridge EstonyaHelen Mahmastol18Tallin GanaPearl Amoah19Accra Gran BritanyaAnita Saint Rose26Londres GresyaNina Georgala22Atenas GuwatemalaKarla Beteta22Lungsod ng Guatemala HamaykaTrudi-Ann Ferguson21Kingston Hilagang Kapuluang MarianaBelvilyn Tenorio18Garapan HondurasJazmín Fiallos19Francisco Morazán Hong KongSofie Rahman21Hong Kong IndiyaSandhya Chib19Bangalore IndonesyaAlya Rohali19Jakarta IrlandaJoanne Black21Cavan IsraelLiraz Mesilaty19Berseba ItalyaAnna Valle20Roma KanadaRenette Cruz25Vancouver Kapuluang Birheng BritanikoLinette Smith19Road Town Kapuluang CookVictoria Keil23Rarotonga Kapuluang KaymanTasha Ebanks22George Town Kapuluang Turks at CaicosShaneika Lightbourne23Grand Turk KolombyaLina María Gaviria21Villavicencio Kosta RikaDafne Zeledón19Limón LibanoJulia Syriani18Beirut LupangyeloHrafnhildur Hafsteinsdóttir20Reikiavik MalaysiaAdeline Ong23Johor Bahru MaltaRoseanne Farrugia18Lija MehikoVanessa Guzmán20Ciudad Juárez NamibyaFaghma Absolom21Windhoek NoruwegaInger Lise Ebeltoft19Troms OlandaMarja de Graaf19Drenthe PanamaReyna Royo25Lungsod ng Panama ParagwayMartha Lovera25AsuncionNatalí Sacco21Trujillo PilipinasAileen Damiles20Las Piñas PinlandiyaLola Odusoga18Turku PolonyaMonika Chróścicka-Wnętrzak20Słupsk Porto RikoSarybel Velilla19Toa Alta PortugalRita Carvalho19Bragança PransiyaLaure Belleville20Lathuile Republikang DominikanoSandra Abreu24La Romana Republikang TsekoRenata Hornofová21Praga RumanyaRoberta Anastase20Prahova RusyaIlmira Shamsutdinova20Saratov SimbabweLanga Sibanda26Harare SingapuraAngeline Putt22Singapura Sri LankaShivanthini Dharmasiri25Colombo SuwesyaAnnika Duckmark24Borås SuwisaStéphanie Berger18Zürich TaylandiyaNirachala Kumya19Chiang Mai TaywanChen Hsiao-Fen23Taipei Timog KoreaKim Yoon-jung22Seoul Timog AprikaCarol Becker23Gauteng Trinidad at TobagoMichelle Khan23Princes Town TsileAndrea L'Huillier22Santiago TsipreFroso Spyrou20Nicosia TurkiyaSevilay Öztürk19Ankara UkranyaIrina Borisova18Kyiv UnggaryaAndrea Deak18Budapest UrugwayAdriana Maidana20Maldonado

 Mga tala 

 Mga sanggunian 

 Panlabas na kawing 

 Opisyal na website

Kategorya:1996
Kategorya:Miss Universe